Nienaber: 'Teleurstellend om in die doodsnikke te verloor' | Maroela Media
Jacques Nienaber. Foto: Twitter.
Vir die derde keer vanjaar het die Springbokke 'n toets in die laaste paar minute van die wedstryd gehensop toe Marcus Smith die wenstrafskop oor die dwarslat gejaag het.
Dit was in die 79ste minuut van die tweestryd op Twickenham.
In ander soortgelyke wedstryde was Quade Cooper die held vir die Wallabies, terwyl Jordie Barrett die wedstryd vir die All Blacks beklink het.
"Dit sou goed gewees het om die jaar op 'n wennoot af te sluit. Om weer te verloor nadat ons tot die 78ste minuut met een of twee punte voorgeloop het, is baie teleurstellend. Dit is iets waarna ons beslis sal moet kyk en op verbeter," het Jacques Nienaber gesê.
Die Springbokke het agt van hul 13 wedstryde in 2021 gewen. Hulle het terselfdertyd 334 punte aangeteken en 224 afgestaan.
"Ek het ná die tyd vir die span in die kleedkamer gesê dat hulle beter is as wat hul wenpersentasie (62%) 'n mens laat dink – daardie wedstryde wat ons met 'n paar punte verloor het, het beslis 'n rol gespeel."
Volgens die Springbok-afrigter word daar reeds planne beraam om 'n beter vertoning in 2022 te lewer.
Daar sal ongetwyfeld na die Bokke se stelskopwerk gekyk moet word. Om skoppe na die pale te verbrou en dan uiteindelik met een punt te verloor sal enige ondersteuner na die boegoebrandewyn laat gryp.
"Ons kan verbeter en ons is nie waar ons wil wees nie. Ek wil nie nou in fynere detail ingaan nie, maar daar is beslis dinge waaraan ons kan werk – waaronder om dinge beter op die veld uit te voer."
Dan was die Bokke se verdediging ook nie te waffers nie – gisteraand het Manu Tuilagi, Freddie Steward en Raffi Quirke dalk te maklik hul pad na die Springbok-doellyn gevind.
"Engeland het goed voor hul tuisskare gespeel, maar dit is nie lekker om weer in die doodsnikke te verloor nie."
The winning kick, @MarcuSmith10 ????????
???? @primevideosport#ENGvRSA pic.twitter.com/2rar7mcgxC
Dalk help 'n paar behoorlike skoppe(rs) en klappe voor 2022 aanbreek.
As julle die skoppe wat verbrou was in reken kon ons maklik wen
Gee Frans Steyn elke skop om te doen !!
Ons rekord is gewoonlik maar so 7 wenne uit 12 per jaar. So dit was eintlik maar 'n "normale" seisoen vir ons wat die wenpersentasie aanbetref.
Ons het 'n probleem op skakelpaar. Faf kry baie kritiek maar hy is bestendig. Ons het gesien hoe dinge op 9 agteruitgaan nadat Faf nie beskikbaar is nie. Nie een van Reinach of Jantjies is die antwoord nie. Kry 'n plaasvervanger vir Faf (tot hy reg is) wat die bal vinnig kan uitkry. Almal weet dat ek nog nooit 'n Pollard fan was nie, vir my te lomp vir 'n losskakel. Hy's ook nie op vorm nie. Elton ook nie die antwoord nie maar hy's beter as Pollard op die oomblik. Nog 'n posisie wat aangespreek moet word, is heelagter.… Lees meer »